B-17 Bomber

B-17 Bomber estas unuludanta flugsimulada videoludo publikigita de Mattel por ĝia videoludilo Intellivision en 1982. La ludo uzis la parolsintezan modulon Intellivoice.

Ludomaniero 
En B-17 Bomber, la ludanto kontrolas dum la Dua Mondmilito la bombaviadilon Boeing B-17, ofte kromnomatan « Flugantan Fortreson » ( Flying Fortress). La celo de la ludo estas kompletigi misiojn per faligado de bomboj sur celojn en kontinenta Eŭropo, inkluzive de kontraŭaviadilaj pafiloj, flughavenoj, fabrikejoj kaj militŝipoj.

B-17 Bomber ludas kiel rudimenta flugsimulado, kiu modeligas altecon, aeran rapidecon, klinon kaj inklinon, fuelkonsumon kaj la efikojn de damaĝo. Malamikaj aviadiloj foje atakas la aviadilon de iu ajn direkto kaj devas esti detruitaj. La aviadilo ankaŭ povas ricevi fajron de flako-pafiloj surtere, kiuj estas detrueblaj per bombo. La ludo finiĝas kiam la aviadilo estas detruita.

Kiam malamika aviadilo atakas, la Intellivoice-modulo anoncas la direkton de la atako, instigante la ludanton turniĝi al tiu direkto por pafi reen. Kvankam B-17 Bomber estas ludebla sen la modulo, ĝi fariĝas tre malfacila ĉar la ludanto ne ricevas alian aŭdan signalon pri la alproksimiĝo de malamiko kaj devas diveni de kiu direkto la atako venas.

Recenzo 
Danny Goodman de Creative Computing Video & Arcade Games diris en 1983 ke B-17 Bomber estis lia plej ŝatata Intellivoice-ludo, laŭdante la voĉojn kaj notante ke la ludo kaj aliaj "faris voĉon integran parton de ludado". B-17 Bomber ricevis bonajn recenzojn, gajnante Atestilon de Merito en la kategorio de "Plej Bonaj Videoludaj Aŭd-vidaj Efektoj (Malpli ol 16K ROM)" en 1984 okaze de la 5-a jara Arcade Awards.

 Referencoj 

 Eksteraj ligiloj 
 B-17 Bomber ĉe MobyGames
 B-17 Bomber ĉe GameFAQs

Kategorio:Videoludoj aperintaj en 1982
Kategorio:Flugsimuladaj videoludoj
Kategorio:Videoludoj okazantaj dum la Dua Mondmilito
Kategorio:Videoludoj de Mattel
Kategorio:Videoludoj kreitaj en Usono
Kategorio:Videoludoj ludeblaj per Intellivision